|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 27.februārī** | **Nr. GND/2025/80** |
|  | **(protokols Nr. 6; 3.p.)** |

**Par projekta “Youth Work In Progress” (Jaunatnes darbs progresā) priekšfinansējuma nodrošināšanu**

Gulbenes novada pašvaldība, pamatojoties uz Gulbenes novada attīstības programmas 2025.-2030.gadam Investīciju plāna 2025.-2027.gadam Ilgtermiņa prioritātes IP1. Cilvēkresursu attīstība, rīcības virziena RVC 3.2. Piederības novadam sekmēšana un pašvaldības dialoga ar sabiedrību uzlabošana, uzdevumu U C3.2.3. Veicināt starptautisko sadarbību, nodrošinot iedzīvotāju iesaisti projektu īstenošanā - Pašvaldības sadarbības partneru sadarbība kultūras, sporta, izglītības jomās, kā partneroganizācija iesaistās Erasmus+ maza mēroga projektā “Youth Work in Progress”, projekta Nr. 2024-1-DE04-KA210-YOU-000250777 (turpmāk – Projekts).

Projekta mērķis ir sekmēt jaunatnes darba attīstību četrās projekta partnervalstīs Latvijā, Vācijā (vadošais partneris), Francijā un Itālijā, kā arī veicināt jaunatnes darbinieku pieredzes apmaiņu un darba kapacitātes paaugstināšanos.

Projektā ir paredzēta jaunatnes darbinieku pieredzes apmaiņa Itālijā, jaunatnes darbinieku pieredzes apmaiņa Latvijā, jaunatnes darbinieku pieredzes apmaiņa Francijā, jaunatnes darbinieku pieredzes apmaiņa Vācijā, pieredzes apkopošana mācību materiālā, kā arī dažādu jauniegūtu aktivitāšu ieviešana vietējā līmenī. Pieredzes apmaiņu laikā 3 jaunatnes darbinieki no katras valsts iepazīs citu valstu jaunatnes darba specifiku, kas ļaus inovācijas un redzēto realizēt arī uz vietas savā ikdienas darbā ar jaunatni, jo Projektā paredzētas finanses arī vietējo aktivitāšu nodrošināšanai jauniešiem.

Projekts ilgst divus gadus līdz 31.08.2026.

Projekta realizēšanai nepieciešams Gulbenes novada pašvaldības priekšfinansējums 20% apmērā 2026.gada sākumā, priekšfinansējums tiks atgriezts budžetā 2026.gada decembrī pēc Projekta atskaites iesniegšanas un apstiprināšanas.

Projekta kopējās izmaksas ir 60 000,00 EUR (sešdesmit tūkstoši *euro* 00 centi), kur uz Gulbenes novada pašvaldību attiecināmais finansējums ir 12 150,00 EUR (divpadsmit tūkstoši viens simts piecdesmit *euro*, 00 centi). Nepieciešamais priekšfinansējums ir 20% no šīs summas, jeb 2430,00 EUR (divi tūkstoši četri simti trīsdesmit *euro* 00 centi).

Ievērojot minēto un pamatojoties uz Pašvaldību likuma 4.panta pirmās daļas 8.punktu, kas nosaka, ka viena no pašvaldības autonomajām funkcijām ir veikt darbu ar jaunatni, Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NODROŠINĀT projekta “Youth Work In Progress” realizācijai nepieciešamo priekšfinansējumu 2 430,00 EUR (divi tūkstoši četri simti trīsdesmit *euro* 00 centi) apmērā.
2. Par projekta “Youth Work In Progress” ieviešanu atbildīgs ir Gulbenes novada jauniešu centrs “Bāze”.
3. UZDOT Gulbenes novada Centrālās pārvaldes Finanšu nodaļai nodrošināt projektam nepieciešamo priekšfinansējumu no 2026.gada Gulbenes novada pašvaldības budžeta projektu līdzfinansējumiem paredzētajiem finanšu līdzekļiem.
4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis